Az ellenőrző e-maillel vagy linkkel kapcsolatos problémák kiküszöbölése - Google-fiók Súgó
Amikor saját e-mail-címével hoz létre fiókot, ellenőrző e-mailt kell kapnia. A fiók létrehozásának befejezéséhez kattintson az e-mailben található linkre.
Ha problémája támad az ellenőrző linkkel vagy e-maillel, kövesse az alábbi lépéseket.
Nem kapott ellenőrző e-mailt
Ha a fiók beállítását követően nem kapott a fiók ellenőrzésére szolgáló e-mailt, kövesse az alábbi lépéseket.
Ha nincs ott az e-mail, vegye fel az account-verification-noreply@google.com címet a címjegyzékbe.
Kérjen új ellenőrző e-mailt a Saját fiók oldalon.
Jelentkezzen be. Előfordulhat, hogy meg kell adnia e-mail-címét és jelszavát.
Ha létrehozta a fiókot, de még nem igazolta vissza, akkor megjelenik a „Fiókellenőrzés szükséges” üzenet. Kattintson új ellenőrző e-mail küldéséhez.
Megjegyzés: Ha nem tud bejelentkezni a Saját fiók oldalon, előfordulhat, hogy a fiók létrehozásakor vagy a bejelentkezéskor elgépelte e-mail-címét. Lehetősége van rá, hogy a helyes e-mail-címmel újból Google-fiókot hozzon létre.
Nem működik az ellenőrző link
Ha rákattint a linkre, de nem működik:
Másolja ki a teljes URL-t.
Illessze be az URL-t a böngésző címsávjába.
Ha a link lejárt, kérjen újat.
Lépjen a Saját fiókhoz.
Válassza a „Bejelentkezés” elemet.
Írja be e-mail-címét és a legvalószínűbb jelszót.
Kattintson új ellenőrző e-mail küldéséhez.